section_heading: Post-produkcija
paragraph_text: Dok je Dino de Laurentis dao Samu Raimiju i filmskoj ekipi potpunu slobodu u snimanju filma, Universal Pictures je preuzeo kontrolu tijekom post-produkcije. Universal nije bio zadovoljan Raimijevom verzijom jer im se nije sviđao njegov originalni kraj i smatrali su ga "depresivnim". Zato je drugi, dretniji završetak snimljen mjesec dana nakon završetka snimanja samoga filma. Snimalo se u trgovini u Malibuu oko tri ili četiri noći. Zatim, dva mjeseca nakon toga, počelo je ponovno snimanje određenih scena, uključujući Asha u mlinu i scene s Bridget Fondom, s preostalim budžetom. mini|desno|250px|Vojska Mraka No, Raimi je trebao dodatnih $3,000,000 da dovrši film, što Universal nije bio voljan uložiti. U prilog cijeloj situaciji nije išla ni činjenica da je de Laurentis bio u svađi s Universalom oko prepisivanja prava na lik Hannibala Lectera, koje im on nije htio dati, te studio nije mogao započeti sa snimanjem nastavka filma The Silence of The Lambs. Kao posljedica toga, izdavanje Army of Darknessa odgođena je s ljeta 1992. na veljaču 1993.